112 



borg; i Sundet ved Faaborg har den tidligere ynglet og skal 

 ogsaa have ynglet i Inddæmningen her. Som en af de tidligste 

 Foraarsbebudere kommer den hertil over Midten af Februar og 

 opholder sig nu i Inddæmningen i større eller mindre Tal i 

 Resten af Februar, i Marts og en Del af April; i den Tid kan 

 man næsten med Sikkerhed se nogle her. Tallet kan veksle 

 ret stærkt; almindeligt er det at se en Flok paa 20—30, men jeg 

 har set op til 70 paa en Gang. Naar vi nærmer os April, af- 

 tager Antallet, men i enkelte Aar kan dog nogle faa ses langt 

 over Midten af April, ja endog først i Maj. I Inddæmningen 

 opholder Gæssene sig enten oppe paa de højtliggende Græsstræk- 

 ninger eller ligger svømmende paa det blanke Vand ; ofte holder 

 de ogsaa til oppe paa de store Engdrag op imod Nakkebølle. 

 Om Natten sidder de ofte oppe paa den Vold, der gaar omkring 

 hele det inddæmmede Parti, hvad tydehgt ses af den Mængde 

 Ekskrementer, her ligger. Kommer man ved Foraarstid ud i 

 Inddæmningen, faar man gerne hurtigt de sky Fugle paa Vingerne, 

 og under lydelige Skrig, der ganske er Tamgaasens, flyver de 

 om i nogen Tid for snart atter at sætte sig i en passende Af- 

 stand fra Mennesker; det er en af de mest sky Fugle blandt 

 dem, der overhovedet holder til her. 



Er de saa borte om Foraaret, gaar der en lang Tid, hvor 

 man intet ser eller hører til dem, før der omkring 1 Juli kom- 

 mer enkelte Flokke trækkende ned over Fjorden. Det er an- 

 tagelig Fugle, der har ruget oppe i Søerne ved Korinth, og nu 

 med deres udvoksne Gæslinger gaar til Søs. Saa gaar i Alm. 

 atter en Tid, og nogle ses først hen i Oktober, da Flokke 

 undertiden trækker over. Ofte formaar jeg ikke at afgøre Arten 

 med Sikkerhed, men i adskillige Tilfælde har jeg været Fuglene 

 saa nær, at jeg sikkert har kunnet bestemme dem til Graagæs. 

 Ankomsttiderne for de enkelte Aar ser saaledes ud : 



1910. 22 Februar, 2 fløj over Inddæmningen. 

 — 24 — henimod 20 saas. 



1911. 21 — en Flok paa henimod 30. 



1912. 21 — om Aftenen fløj en Flok over, 



1913. 28 — flere mindre Flokke paa ialt 24 i Inddæm- 



ningen, 



1914. 15 — 4 saas. 



